**ПРИЛОЖЕНИЕ № 1**

**ТЕХНИЧЕСКА СПЕЦИФИКАЦИЯ ПО ОБЩЕСТВЕНА ПОРЪЧКА С ПРЕДМЕТ:**

**„ДОСТАВКА НА 1 БРОЙ СЕНЗОР (ДЕТЕКТОР) ЗА ПРОВЕРКА НА М-ЗАЩИТАТА В БЪЛГАРСКИТЕ БАНКНОТИ ЗА БАНКНОТООБРАБОТВАЩА СИСТЕМА BPS M7-12SB-22“**

1. **ВЪВЕДЕНИЕ:**

Българската народна банка (БНБ, Банката) обслужва банките с обработени годни и нови български банкноти посредством банкнотообработващи системи. Съгласно изискванията на Вътрешните правила за касовата дейност на БНБ и в съответствие с Наредба № 18 на БНБ за контрол върху качеството на банкнотите и монетите в налично-паричното обращение (Наредба № 18), същите следва да са снабдени със специален сензор (детектор) за проверка на М-защитата в българските банкноти („М-сензор“).

Използването на банкнотообработващи системи, оборудвани с М-сензор е от изключителна важност за извършването на правилна проверка за истинност на българските банкноти в наличнопаричното обращение, както и установяването на наличието на защитни елементи с висока степен на сигурност, които са вградени в тях.

М-сензорът е „know how“ технология, която е създадена от „Giesecke+Devrient Currency Technology“ GmbH (G+D) и се произвежда изключително за нуждите на БНБ, като същата е тяхна собственост и не подлежи на прехвърляне или предоставяне на трети лица.

1. **ПРЕДМЕТ НА ОБЩЕСТВЕНАТА ПОРЪЧКА**

Предмет на възлагане е доставката, включително инсталиране, на 1 (един) брой сензор (детектор) за проверка на М-защитата в българските банкноти. М-сензорът ще се монтира на новата машина за обработка на банкноти BPS M7-12SB-22, собственост на Банката.

1. **СРОК ЗА ИЗПЪЛНЕНИЕ**
2. Участникът предлага в офертата си срок за доставка в Техническото предложение.

Същият не може да бъде по-дълъг от 60 календарни дни, считано от датата на подписване на договора.

1. Срокът за инсталиране на доставения „М-сензор“ е до 10 (десет) работни дни, след получаване на писмена покана от възложителя.
2. **ГАРАНЦИОНЕН СРОК**

Участникът предлага в Техническото си предложение гаранционен срок за М-сензора, предмет на договора.

Участникът гарантира, че качеството и техническите параметри на М-сензора, предмет на договора, няма да се променят в рамките на определения гаранционен срок.

Обхватът на гаранцията на доставения М-сензор е съгласно чл. 6 от проекта на договора за обществена поръчка и Общи условия за снабдяване и доставка за продуктите и услугите или други приложими условия, които участникът следва да приложи към Техническото си предложение.

1. **МЯСТО НА ИЗПЪЛНЕНИЕ:**

Изпълнителят се задължава да извърши доставката на М-сензора в сградата на Касов център на възложителя – гр. София 1784, ул. „Михаил Тенев“ № 10, съгласно условията за доставка DAP Sofia (с включени транспортни разходи, Incoterms 2010).